पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना के चलते जहां मरीजाें काे ऑक्सीजन की कमी पड़ रही है। सांस ना टूटे इसके लिए ऑाक्सीजन सिलेंडर की व्यवस्था करना पड़ रही है। वहीं मानवता अाैर पर्यावरण के दुश्मन अपने स्वार्थ के लिए अाॅक्सीजन देने वाले पेड़ाें की ही कटाई कर रहे हैं। नगर के बीएसपी टाउनशिप व बस्ती क्षेत्र में 60 साल पुराने पेड़ाें काे लोग धड़ल्ले से काट रहे हैं। वार्ड के लोगों के विरोध करने पर पेड़ काटने की आदेश का धौस दिखाते हैं। जबकि उनके पास ऐसा काेई आदेश या अनुमति है ही नहीं। सुप्रीम कोर्ट के आदेश में किसी भी पेड़ को काटने की मनाही है। शनिवार को सुबह 7 बजे वार्ड 3 पुराना स्टेट बैंक के पीछे 70 साल पुराने पीपल पेड़ पर टंगिया चला रहे थे। वार्ड की कुछ महिलाएं विरोध करने लगी और कहा है कि पीपल पेड़ की पूजा करते हैं।
वन विभाग का आदेश का हवाला दिया। पेड़ को काटने की जानकारी लोगों ने तहसीलदार को दी। लेकिन घंटों बाद भी जिम्मेदार अधिकारी स्थल पर नहीं पहुंचे। ल़ोगों ने एसडीएम ऋषिकेश तिवारी को फोन पर जानकरी देना चाहा ताे एसडीएम ने फोन रिसीव नहीं किया। तब लोगों ने एडीएम एके बाजपेई को फोन लगाया। एडीएम स्वास्थ खराब होने के कारण छुट्टी पर हाेने के बावजूद तहसीलदार को निर्देश दिया। तब पटवारी ने स्थल पर पहुंचकर पेड़ काे काटने से रोका। कुछ लकड़ी काट चुके थे, उसे जब्त किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn